Melestradurezh: krouet e voe kumun Ferel e 1790 diwar un drev eus parrez Erbigneg. Gant al lezenn eus an 23 a viz Eost 1790 e voe lakaet Ferel e kanton Kamoel; e Bann ar Roch-Bernez e oa. Diskaret e voe kanton Kamoel e 1801 gant lezenn an 8 pluviôse an IX (28 a viz Genver 1801), dezhi an titl loi portant réduction du nombre de justices de paix ha lakaet Ferel e Kanton ar Roch-Bernez. Lakaet e oa bet Ferel en Arondisamant Gwened bet krouet e 1800.